Gríðarleg spenna fyrir lokaumferð U - 2000 mótsins : ATH lokaumferðin fer fram nk. þriðjudag ATH ! Spennandi staða fyrir lokaumferðina . Björn Grétar Stefánsson er Houdini mótsins – í annað skipti vinnur hann skák þar sem flestir myndu gefast upp og hefur hann hækkað mest allra á stigum eða um rúmlega 80 skákstig . Athyglisverðustu skák kvöldsins tefldu Jóhanna Björg Jóhannsdóttir og Joshua Davíðsson . Jóhanna Björg var alltaf með betra og náði að pressa andstæðinginn til baka á taflborðinu en Joshua varðist vel , skipti upp á mönnum og slapp næstum því en lagleg leikþröng gerði þó að lokum út um skákina . Tinna og Þór voru friðsöm að þessu sinni og sömdu um skiptan hlut . Alltaf heitt á könnunni og griðastaður í hita leiksins . Allir velkomnir ! Öll úrslit á Chess-Results . Minnum aftur á að lokaumferðin fer fram næsta þriðjudag en þá ráðast úrslitin með æsispennandi viðureignum .